સુપ્રસિદ્ધ યાત્રાધામ અંબાજીમાં માં અંબાના મંદિરનો મુખ્ય શિખરને સુવર્ણથી મઢવાની પ્રથમ તબક્કાની કામગીરી પૂર્ણ કરવામાં આવી છે મંદિરના અન્ય શિખરોને પણ સૂવર્ણમય બનાવવાની જાહેરાત ગુજરાતના મુખ્યમંત્રી દ્વારા કરવામાં આવી હતી જેને લઇ ભારત નહીં પણ વિશ્વભરમાં વસતા ગુજરાત માઈ ભક્તો દ્વારા સારો એવો પ્રતિસાદ મળી રહ્યો છે એટલું જ નહીં શ્રદ્ધાળુઓ દ્વારા મા અંબાના મંદિરને સંપૂર્ણ સૂવર્ણમય જોવાની રાહ જોઈ રહ્યા છે જોકે આ પ્રક્રિયાને વધુ વેગ આપવા માટે મુંબઈના એક અનામી દાતાએ કુલ ત્રણ ચેક દ્વારા રૂપિયા ૫૫ લાખનું માતબર દાન માં અંબાના ચરણોમાં ભેટ ધરતા શ્રદ્ધાળુઓમાં ખુશીની લહેર દોડી છે મંદિરના મુખ્ય શિખરને ૧૪૦ કિલો સોનાથી મઢવાની કામગીરી પૂર્ણ કરવામાં આવી છે ત્યારે મંદિરના અન્ય શિખરોને પણ સોનાથી મઢવા 210 કિલો ઉપરાંત સોનાની આવશ્યકતા હોય તેવું જાણવા મળી રહ્યું છે  જ્યારથી અંબાજી મંદિરના અન્ય શિખરોને સુવર્ણથી મઢવાની કામગીરી માટેની જાહેરાત કરવામાં આવી છે ત્યારથી મંદિરને સંપૂર્ણ સૂવર્ણમય બનાવવા માટે દાતાઓનો અવિરત પ્રવાહ ચાલુ થઇ ગયો છે જોકે આ મંદિરને સુવર્ણમય બનાવવામાં દાન આપવા ઈચ્છતા શ્રધ્ધાળુઓ માટે ઓન લાઇન ગોલ્ડ ડોનેશન સ્કીમ પણ મુકવામાં આવી છે .